Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen (ansøgning EGF/2014/015 GR/Attika (Forlagsvirksomhed)) /* COM/2015/040 final */





BEGRUNDELSE BAGGRUND FOR FORSLAGET 1. De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006[1] ("EGF-forordningen"). 2. De græske myndigheder indgav ansøgning EGF/2014/015 GR/Attika (Forlagsvirksomhed) om økonomisk støtte fra EGF som følge af askedigelser jf. EGF-forordningens artikel 3 (herefter benævnt "afskedigelser") i 46 virksomheder, der er aktive i NACE rev. 2 hovedgruppe 58 (Forlagsvirksomhed)[2] i NUTS 2[3] regionen Attika (EL 30) i Grækenland. 3. Efter en gennemgang af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning: || EGF/2014/015 GR/Attika (Forlagsvirksomhed) Medlemsstat: || Grækenland Berørt(e) region(er) (på NUTS 2-niveau): || Attika (EL 30) Dato for indgivelse af ansøgningen: || 4.9.2014 Dato for kvittering for modtagelse af ansøgningen: || 18.9.2014 Dato for anmodning om yderligere oplysninger: || 18.9.2014 Dato for anmodning om yderligere 2 uger til fremlæggelse af de ønskede oplysninger || 29.10.2014 Frist for indsendelse af yderligere oplysninger: || 13.11.2014 Frist for afslutningen af vurderingen: || 5.2.2015 Interventionskriterium: || EGF-forordningens artikel 4, stk. 1, litra b). Økonomisk(e) aktivitetssektor(er) (NACE rev. 2 hovedgruppe): || Hovedgruppe 58 ("Forlagsvirksomhed") Referenceperiode (ni måneder): || 12. september 2013-12. juni 2014 Antal afskedigelser eller ophør af selvstændiges aktivitet i referenceperioden: || 705 Antal støtteberettigede personer, der forventes at deltage i foranstaltningerne: || 705 Antal unge, der er tiltænkt støtte, og som ikke er i beskæftigelse eller under uddannelse: || 0 Budget til de individualiserede tilbud (EUR): || 6 034 500 EGF-implementeringsbudget[4] (EUR) || 210 000 Samlet budget (EUR) || 6 244 500 EGF-støtte (60 %) i EUR || 3 746 700 VURDERING AF ANSØGNINGEN Procedure 4. De græske myndigheder indgav ansøgning EGF/2014/015 GR/Attika (Forlagsvirksomhed) den 4. september 2014, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen inden for to uger efter datoen for ansøgningens indgivelse, dvs. den 18. september 2014. Samme dag anmodede Kommissionen de græske myndigheder om yderligere oplysninger. De græske myndigheder leverede disse oplysninger inden for 8 uger fra datoen for anmodningen, efter at fristen var blevet forlænget med to uger efter behørig anmodning fra de græske myndigheder. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde tilskud, udløber den 5. februar 2015. Ansøgningens støtteberettigelse Berørte virksomheder og støttemodtagere 5. Ansøgningen vedrører 705 arbejdstagere, som er blevet afskediget[5] i 46 virksomheder[6], der er aktive i NACE rev. 2, hovedgruppe 58 (forlagsvirksomhed) i NUTS 2 regionen Attika (EL 30). Interventionskriterier 6. De græske myndigheder indgav ansøgningen i medfør af interventionskriteriet i EGF-forordningens artikel 4, stk. 1, litra b), som forudsætter mindst 500 afskedigelser over en referenceperiode på ni måneder i virksomheder, der er aktive inden for den samme økonomiske sektor i en hovedgruppe i NACE rev. 2, og som befinder sig i en region eller to sammenhængende regioner på NUTS 2-niveau i en medlemsstat. 7. Referenceperioden på ni måneder løber fra den 12. september 2013 til den 12. juni 2014. Beregning af afskedigelser og aktivitetsophør 8. Alle afskedigelser er blevet beregnet fra datoen for den faktiske afslutning på ansættelseskontrakten eller dennes udløb. Støtteberettigede modtagere 9. Det samlede antal støtteberettigede modtagere er på 705. Sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009 10. Til støtte for, at der findes en sammenhæng mellem afskedigelserne og den globale finansielle og økonomiske krise, der er omhandlet i forordning (EF) nr. 546/2009, anfører Grækenland, at den græske økonomi for sjette år i træk (2008-2013) befinder sig i en dyb recession. Ifølge ELSTAT, som er den græske statistikmyndighed, er det græske BNP siden 2008 faldet med 25,7 procentpoint, det offentlige forbrug med 21 procentpoint og det private forbrug med 32,3 procentpoint, mens ledigheden er steget med 20,6 procentpoint. Selv om den græske økonomi anslås at være på nippet til at "vende tilbage til vækst", og prognoserne for nogle af disse indikatorer allerede er positive for 2014[7], vil arbejdsmarkedet fortsat opleve vanskeligheder i den nærmeste fremtid. 11. For at behandle problemet med tilbagebetalinger på udenlandsgælden traf den græske regering i 2008 upopulære foranstaltninger, som f.eks. en forhøjelse af skatterne, en strømlining af de offentlige udgifter og en nedbringelse af de offentligt ansattes lønninger. Lønningerne i den private sektor er også blevet reduceret i et forsøg på at øge den græske økonomis konkurrenceevne. Siden 2008 har tusindvis af virksomheder indstillet deres aktiviteter og er lukket med afskedigelser til følge, og tusindvis af selvstændige er ophørt, hvilket har bidraget til den voldsomme stigning i arbejdsløsheden. Den umiddelbare virkning af de reducerede indtægter var et fald i forbruget - især inden for ikke-basale varer. 12. I 2009 fulgte faldet i husholdningernes forbrug i Grækenland samme negative tendens som for EU-27. I 2010 og 2011 var der et opsving i husholdningernes forbrug for EU-27, efterfulgt af et fald i 2012. Husholdningernes forbrug i Grækenland har været faldende siden begyndelsen af den finansielle og økonomiske krise, og tallene er blevet forværret hvert år. Husholdningernes forbrug (procentvis ændring i forhold til det foregående år) || 2008 || 2009 || 2010 || 2011 || 2012 EU-27 || 0,44 || -1,67 || 1,04 || 0,26 || -0,74 Grækenland || 4,67 || -1,91 || -6,39 || -7,91 || -9,07 Kilde: Eurostat 13. Ifølge ELSTAT's rapport om husstandsindkomst og levevilkår lå 23 % af grækerne under fattigdomsgrænsen[8] i 2012. 14. Ifølge en nylig undersøgelse[9] fra INE-GSEE[10], som blev offentliggjort i juli 2014, erklærede tre ud af fire arbejdstagere eller ansatte, at deres indkomster er faldet i 2014 i forhold til det foregående år på grund af lønnedskæringer. Endvidere mener 38 % af respondenterne, at deres lønninger vil blive reduceret igen i næste kvartal. Et flertal af respondenterne har reduceret deres udgifter i overensstemmelse hermed, navnlig budgettet for ikke-basale varer, som f.eks. tidsskrifter og aviser. 15. Indtil nu har sektoren for forlagsvirksomhed været genstand for én EGF-ansøgning[11], der også var baseret på den globale finansielle og økonomiske krise. Begivenheder, der gav anledning til afskedigelserne og til aktivitetsophør 16. Ifølge de græske myndigheder var der især to begivenheder, der gav anledning til afskedigelserne: 1) nedgangen i den disponible husstandsindkomst - som følge af en øget skattebyrde, faldende lønninger (både for private og offentlige ansatte) og stigende ledighed – hvilket førte til et voldsomt fald i købekraften og til behovet for at prioritere udgiftsforbruget, samtidig med at man droppede det, der ikke anses for at være basisvarer i hverdagen, 2) den drastiske tilbagegang i långivningen til virksomheder og enkeltpersoner som følge af de græske bankers likviditetsmangel. Ifølge den græske centralbank har den årlige vækstrate for udlån til husholdninger og virksomheder (undtagen i finansielle virksomheder) været negativ siden 2010 på grund af likviditetsmangel hos de græske banker[12]. 17. I årene 2009-2012 indstillede virksomhederne i sektoren for massemedier deres aktiviteter eller reducerede lønningerne til deres ansatte[13]. I den forbindelse viste massemedievirksomhedernes indtægter en faldende tendens, idet reklameudgifterne, der er en af de grundlæggende indtægtskilder, faldt drastisk: I 2012 beløb reklameudgifterne i massemedierne sig til 1,14 mia. EUR, mens de i 2008 nåede op på 2,67 mia. EUR, dvs. en nedgang på 57 %[14]. 18. Som følge heraf begyndte virksomheder af enhver type og kategori i sektoren for massemedier at få alvorlige problemer med betalingen af deres gæld. Betalingsbalancen viser, at massemedievirksomhedernes samlede gæld var på mere end 3,2 mia. EUR i 2010 og 2011, hvoraf 50 % er kortfristet gæld[15]. 19. I denne ramme har forlagsvirksomhederne haft alvorlige problemer med hensyn til levedygtighed, deres finansieringselementer og ydeevne gik fra dårlig til værre i kriseperioden. Tabellen nedenfor viser forlagssektorens omsætningsindeks og illustrerer de konstant nedadgående tendenser i de seneste år: omsætningsindeks for virksomhederne i forlagssektoren (hovedgruppe 58) er faldet med mere end 40 % i de seneste tre år (2010-2013). Denne nedadgående tendens er også anslået for 2014. Tabel 1: Udviklingen i omsætningsindekset for forlagssektoren (hovedgruppe 58 NACE rev. 2) i Grækenland for 2010-2014 || 2010 || 2011 || 2012 || 2013 || ÆNDRING 2010-2013 || 2014 hovedgruppe 58: forlagsvirksomhed (referenceår: 2005=100) || 76,3 || 55,9 || 47,8 || 45,5 || -40,4 || 43,8 (skøn) 20. Likviditetsmangelen som en bivirkning af recessionen i den græske økonomi forværrede problemerne for virksomhederne i forlagssektoren. 21. Virksomhederne i den sektor (aviser, blade osv.) oplevede en tilbagegang på 60 % i deres salg for perioden 2009-2013 som følge af et fald i efterspørgslen efter deres varer. Det fortsatte fald i de græske forbrugeres indkomster ændrede deres forbrugsvaner og holdning og vendte deres opmærksomhed mod deres "primære" behov. Denne nedadgående tendens er karakteristisk for bladhusene i Attika — som repræsenterer en stor del af de multimedievirksomheder, der mistede halvdelen af deres læsere i kriseperioden (se tabel 2). Tabel 2: Udviklingen i Attikas avisoplag i udvalgte kategorier (2008-2013) || 2008 || 2009 || 2010 || 2011 || 2012 || 2013 SØNDAGSAVISER || 1 130 178 || 1 115 732 || 971 287 || 861 111 || 730 425 || 676 537 MORGENAVISER || 59 581 || 52 280 || 41 262 || 31 686 || 28 385 || 6 916 AFTENAVISER || 254 694 || 226 055 || 203 961 || 174 804 || 130 100 || 101 754 UGENTLIGE FINANSIELLE AVISER || 43 065 || 27 621 || 34 665 || 20 721 || 15 206 || 9 016 I ALT || 1 487 518 || 1 421 688 || 1 251 175 || 1 088 322 || 904 116 || 794 223 22. Beskæftigelsen faldt derfor betydeligt, og i perioden 2010-2013 blev beskæftigelsen i forlagssektoren (hovedgruppe 58 NACE rev. 2) reduceret med 28,7 procentpoint[16] ifølge det græske institut for arbejdsmarkedsforhold. Afskedigelsernes forventede virkning på økonomien på lokalt, regionalt og nationalt plan og på beskæftigelsen 23. Afskedigelserne har en betydelig negativ virkning på den lokale, regionale og nationale økonomi. Antallet af arbejdsløse i Grækenland i perioden 2008-2013 blev firedoblet. Arbejdsløshedsprocent Kilde: Eurostat[17] 24. Samtidig var ledigheden i regionen Attika i 1. kvartal 2014 på 28 % (mens den gennemsnitligt i Grækenland var på 27,8 %)[18]. Denne region bidrager med 43 % til det græske BNP (derfor påvirker den krise, som har ramt virksomhederne i regionen, hele den græske økonomi). Den har også flest arbejdsløse i Grækenland, hvilket i negativ grad påvirker arbejdsstyrkens stilling i Attika. 25. Det er desuden blevet konstateret, at de fleste virksomheder i det bredere geografiske område omkring Athen står over for fælles problemer med hensyn til levedygtighed. Det er i øvrigt tydeligt, at afskedigelserne i forlagsvirksomheder har overbelastet det område, der allerede er ramt af de negative konsekvenser af krisen. Modtagere, der er tiltænkt støtte, og de foreslåede foranstaltninger Støttemodtagere 26. Det anslåede antal arbejdstagere, der er tiltænkt støtte, og som forventes at deltage i foranstaltningerne, er på 705, dvs. alle de støtteberettigede afskedigede arbejdstagere. Fordelingen af de arbejdstagere, der er tiltænkt støtte, på køn, nationalitet og aldersgruppe er, som følger: Kategori || Antal støttemodtagere Køn: || Mænd: || 391 || (55,46 %) || Kvinder: || 314 || (44,54 %) Statsborgerskab: || EU-borgere: || 693 || (98,30 %) || Ikke-EU-borgere || 12 || (1,70 %) Aldersgruppe: || 15-24-årige || 12 || (1,70 %) || 25-29-årige || 40 || (5,67 %) || 30-54-årige || 576 || (81,71 %) || 55-64-årige || 71 || (10,07 %) || Over 64 år: || 6 || (0,85 %) De foreslåede foranstaltningers støtteberettigelse 27. De individualiserede tilbud, der skal ydes til de afskedigede arbejdstagere, omfatter følgende foranstaltninger: – Erhvervsvejledning: Denne ledsageforanstaltning, som vil blive tilbudt til alle deltagere, omfatter følgende faser: 1 Registrering og behovsundersøgelse. Den første foranstaltning, der gennemføres for alle deltagere, omfatter registrering af data og identifikation af behovene — hvad enten de er personlige, erhvervsmæssige eller sociale samt tilvejebringelse af oplysninger om eksisterende tjenester og uddannelsesprogrammer og om kompetence- og uddannelseskrav. 2 Personligt og erhvervsmæssigt dossier. Denne foranstaltning skal hjælpe arbejdstagerne med at udpege deres egne kompetencer og muligheder i relation til deres egne interesser og udarbejde en realistisk karriereplan. Evalueringen af kompetencerne indebærer en intensiv og personlig rådgivning og struktureres som et forløb, der består af forskellige faser, i løbet af hvilke arbejdstageren og rådgiveren arbejder med en problemstilling (f.eks. muligheder, interesser, analyse af motivation og forventninger, hindringer osv.). Som følge af disse evalueringer udarbejdes der et personligt og erhvervsmæssigt dossier, der indeholder et resumé af deltagerens kompetencer, den pågældendes individuelle plan og en handlingsplan. 3 Procedure for den personlige og erhvervsmæssige udvikling. Den omfatter: 1) definition af erhvervsmæssige mål sideløbende med jobsøgningsaktiviteter, 2) fastlæggelse og evaluering af kilderne til jobmuligheder, 3) forskellige måder at søge en stilling på, 4) udfærdigelse af et CV og et følgebrev, 5) forberedelse til en samtale og 6) basiskendskab til arbejdsmarkedet og til emner af institutionel, arbejdskraftrelateret, forretningsmæssig og juridisk karakter. 4 Gennemførelse af den individuelle handlingsplan. Rådgiverne vil også ledsage arbejdstagerne under gennemførelsen af deres uddannelsesforløb og de individuelle planer om at vende tilbage til beskæftigelse. Deltagere, der er interesserede i at etablere en virksomhed, vil få generel støtte og rådgivning i forbindelse med iværksætteri inden for rammerne af denne erhvervsvejledningsforanstaltning. 5 Tilsyn. Denne foranstaltning giver mulighed for at følge deltagerne i seks måneder efter afslutningen af foranstaltningernes gennemførelse. – Videreuddannelse og erhvervsuddannelse. Denne foranstaltning består i erhvervsuddannelseskurser til arbejdstagere, som svarer til de under erhvervsvejledningsfasen fastsatte behov, og de finder sted inden for områder og sektorer med gode fremtidsudsigter og imødekommer de anerkendte behov på arbejdsmarkedet. Der vil blive tilbudt to typer af uddannelse: løbende erhvervsfaglige uddannelsesprogrammer samt specialiserede kurser eller uddannelsesprogrammer. – Tilskud til selvstændige. Arbejdstagere, der etablerer deres egen virksomhed, vil få op til 15 000 EUR som bidrag til dækning af etableringsomkostninger. I Grækenland er et af de største problemer, som iværksættere står over for, når de etablerer en virksomhed, adgangen til finansiering. Bankerne giver afslag på de fleste ansøgninger om lån på grund af likviditetsmangel. Denne foranstaltning har til formål at fremme iværksætteri gennem finansiel støtte. – Jobsøgningsstøtte og uddannelsesstøtte. For at dække de udgifter, der påløber i forbindelse med deltagelse i erhvervsvejledningsforanstaltningen, modtager støttemodtagerne 50 EUR pr. deltagelsesdag. Mens de er under uddannelse, vil støtten være på 6 EUR pr. time. – Mobilitetstillæg. Arbejdstagere, der accepterer et arbejde, der medfører bopælsændring, vil modtage et engangsbeløb på 2 000 EUR til dækning af de relevante udgifter. 28. De foreslåede aktioner, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 29. De græske myndigheder har leveret de ønskede oplysninger om foranstaltninger, der er obligatoriske for de berørte virksomheder i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger. Budgetoverslag 30. De anslåede samlede omkostninger er på 6 244 500 EUR og omfatter udgifterne til de individualiserede tilbud på 6 034 500 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 210 000 EUR. 31. Der anmodes om økonomisk EGF-støtte på i alt 3 746 700 EUR (60 % af de samlede omkostninger). Foranstaltninger || Forventet antal deltagere || Anslåede omkostninger pr. deltager (i EUR) || Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a), og c)) Erhvervsmæssig rådgivning || 705 || 1 250 || 881 250 Erhvervsuddannelse || 460 || 2 400 || 1 104 000 Specialiseret erhvervsuddannelse/almen uddannelse || 245 || 4 000 || 980 000 Tilskud til selvstændig virksomhed || 80 || 15 000 || 1 200 000 Subtotal (a): Procentdel af pakken af individualiserede tilbud || – || 4 165 250 (69,02 %) Tilskud og incitamenter (foranstaltninger i henhold til EGF-forordningens artikel 7, stk. 1, litra b)) Jobsøgningstilskud || 705 || 1 250 || 881 250 Tilskud til erhvervsuddannelse || 460 || 1 800 || 828 000 Mobilitetstillæg || 80 || 2 000 || 160 000 Subtotal (b): Procentdel af pakken af individualiserede tilbud || – || 1 869 250 (30,98 %) Foranstaltninger i henhold til EGF-forordningens artikel 7, stk. 4 1. Forberedende arbejde || – || 40 000 2. Forvaltning || – || 40 000 3. Oplysning og offentlig omtale || – || 100 000 4. Kontrol og rapportering || – || 30 000 Subtotal (c): Procentdel af de samlede omkostninger: || – || 210 000 (3,36 %) Samlede omkostninger (a + b + c): || – || 6 244 500 EGF-støtte (60 % af de samlede omkostninger) || – || 3 746 700 32. Omkostningerne til de foranstaltninger, der er anført i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De græske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne. 33. De græske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager. Periode for udgifternes støtteberettigelse 34. De græske myndigheder begyndte at yde individualiserede tilbud til støttemodtagerne den 28. november 2014. Udgifterne til de foranstaltninger, der er omhandlet i punkt 27, vil derfor være støtteberettigede til økonomisk EGF-støtte fra den 28. november 2014 til den 28. november 2016. 35. De græske myndigheder påtog sig den administrative udgift til implementering af EGF den 3. november 2014. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter vil derfor være berettigede til økonomisk EGF-støtte fra den 3. november 2014 til den 28. maj 2017. Komplementaritet med de foranstaltninger, der finansieres af nationale midler eller EU-midler 36. Kilden til den nationale forfinansiering eller medfinansiering er det offentlige investeringsprogram under det græske ministerium for udvikling. 37. De græske myndigheder har bekræftet, at de ovenfor beskrevne foranstaltninger, der modtager økonomisk EGF-støtte, ikke også samtidig modtager støtte fra andre af EU’s finansielle instrumenter. Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder 38. De græske myndigheder har tilkendegivet, at den samordnede pakke af individualiserede tilbud er blevet udarbejdet i samråd med repræsentanterne for støttemodtagerne (journalistforbundet for dagbladene i Athen (ΕΣΗΕΑ), arbejdstagerforbundet for dagbladene i Athen (ΕΠΗΕΑ)) og GSEE (Instituttet for arbejdsmarkedsforhold). Den 17. juni 2014 fremsendte de et brev til ministeren og viceministeren for arbejdsmarkedsforhold med oplysninger om den aktuelle krise i hele mediesektoren som følge af den økonomiske recession i landet, og rapporterede om det store antal virksomheder, der er aktive i mediesektoren, som var ved at indstille deres aktiviteter, reducere lønninger til deres ansatte, afskedige arbejdstagere osv., og de anmodede myndighederne om at efterprøve, om en eventuel EGF-ansøgning ville være støtteberettiget. Der blev arrangeret et første møde den 27. juni 2014 mellem forvaltningsmyndigheden for EGF i Grækenland (EYSEKT) og repræsentanter for ΕΣΗΕΑ, ΕΠΗΕΑ og GSEE's institut for arbejdsmarkedsforhold. Der blev afholdt endnu et møde den 31. juli 2014 med deltagelse af repræsentanter for ESF's myndighed for koordinering og overvågning af ESF (EYSEKT), repræsentanter for ΕΣΗΕΑ, ΕΠΗΕΑ og GSEE's institut for arbejdsmarkedsforhold. På dette møde gav repræsentanter for arbejdstagerne detaljerede oplysninger om den potentielle ansøgning, og repræsentanterne for ΕΣΗΕΑ, ΕΠΗΕΑ og GSEE's institut for arbejdsmarkedsforhold forpligtede sig til at underrette alle arbejdstagere om anmodningen om EGF-støtte. Derefter drøftede alle deltagerne udformningen af de foreslåede individualiserede foranstaltninger for støttemodtagerne. 39. Forslagene fra repræsentanterne for arbejdstagerne var baseret på deres behov samt på arbejdsmarkedsparternes holdning - på grundlag af det lokale arbejdsmarkeds behov og særlige forhold. 40. EYSEKT samarbejdede med alle de berørte parter om udformningen af de foreslåede individualiserede foranstaltninger for støttemodtagerne. Forvaltnings- og kontrolsystemer 41. Ansøgningen indeholder en detaljeret beskrivelse af forvaltnings- og kontrolsystemerne og fastlægger de involverede organers ansvarsområder. Grækenland har meddelt Kommissionen, at den finansielle støtte vil blive forvaltet og kontrolleret af de samme organer, som forvalter og kontrollerer Den Europæiske Socialfond (ESF) i Grækenland. Myndigheden for koordinering og overvågning af ESF-aktioner (EYSEKT) vil fungere som forvaltningsmyndighed, EDEL (udvalget for finansiel revision) som revisionsmyndighed og den særlige betalingsmyndighed som attesteringsmyndighed. Tilsagn afgivet af den pågældende medlemsstat 42. De græske myndigheder har givet alle nødvendige garantier med hensyn til følgende: – Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. – Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. – Hvis den virksomhed, som gennemfører afskedigelser, har fortsat sine aktiviteter efter afskedigelserne, skal den have opfyldt sine lovmæssige forpligtelser i forbindelse med afskedigelserne og have sørget for sine arbejdstagere i overensstemmelse hermed. – De foreslåede foranstaltninger vil støtte de enkelte arbejdstagere og vil ikke tjene til omlægning af virksomheder eller sektorer. – De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbelt finansiering vil blive forhindret. – De foreslåede foranstaltninger supplerer de foranstaltninger, der finansieres af strukturfondene. – Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 43. EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[19]. 44. Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støttemodtagere, de foreslåede foranstaltninger og de forventede omkostninger foreslår Kommissionen at mobilisere EGF til et beløb på 3 746 700 EUR, hvilket svarer til 60 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen. 45. Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[20]. Tilhørende retsakter 46. Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 3 746 700 EUR. 47. Samtidig med at Kommissionen vedtager dette forslag til en afgørelse om at mobilisere EGF, vedtager Kommissionen ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen (ansøgning EGF/2014/015 GR/Attika (Forlagsvirksomhed)) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014 – 2020) og ophævelse af forordning (EF) nr. 1927/2006[21], særlig artikel 15, stk. 4, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[22], særlig punkt 13, under henvisning til forslag fra Europa-Kommissionen, og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise som omhandlet i Europa-Parlamentets og Rådets forordning (EF) nr. 546/2009[23], eller som følge af nye globale finansielle og økonomiske kriser, og hjælpe disse med at vende tilbage til arbejdsmarkedet. (2) EGF må ikke overstige et årligt beløb på 150 mio. EUR (i 2011-priser), som fastsat i artikel 12 i Rådets forordning (EU, Euratom) nr. 1311/2013[24]. (3) Den 4. september 2014 indgav Grækenland en ansøgning om mobilisering af EGF i forbindelse med afskedigelser[25] i 46 virksomheder, der er aktive i NACE rev. 2 hovedgruppe 58 (forlagsvirksomhed)[26] i NUTS 2 regionen Attika (EL 30) i Grækenland. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013. Kommissionen har derfor foreslået, at der ydes en støtte på 3 746 700 EUR. (4) Der bør derfor som følge af Grækenlands ansøgning ydes økonomisk støtte fra EGF — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2015 stilles der et beløb til rådighed fra EGF på 3 746 700 EUR i forpligtelses- og betalingsbevillinger. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 855. [2] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [3] Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34). [4] I overensstemmelse med artikel 7, stk. 4, i forordning (EU) nr. 1309/2013. [5] Jf. EGF-forordningens artikel 3, litra a). [6] For så vidt angår listen over berørte virksomheder og antal afskedigede arbejdstagere i hver virksomhed, henvises der til bilaget. [7] http://ec.europa.eu/economy_finance/eu/forecasts/2014_autumn_forecast_en.htm. [8] I Grækenland er fattigdomsgrænsen på 5 708 EUR pr. år pr. person (for fysiske personer) og 11 986 EUR for husholdninger bestående af to voksne og to børn op til 14 år. [9] http://www.inegsee.gr/wp-content/uploads/2014/07/Symperasmata.pdf. [10] Instituttet for arbejdsmarkedsforhold under de græske arbejderes fællesforbund. [11] EGF/2009/024 NL Noord Holland og Zuid Holland, KOM(2010) 532. [12] http://www.bankofgreece.gr/BogEkdoseis/Summary_Annrep2013.pdf. [13] http://www.efsyn.gr/?p=5033. [14] http://www.3comma14.gr/pi/?survey=16005. [15] http://www.efsyn.gr/?p=5033. [16] http://www.inegsee.gr. [17] Code tsdec450. [18] Kilde: Græske statistikmyndighed, arbejdsstyrkeundersøgelser, data fra 1. kvartal. [19] EUT L 347 af 20.12.2013, s. 884. [20] EUT C 373 af 20.12.2013, s. 1. [21] EUT L 347 af 20.12.2013, s. 855. [22] EUT C 373 af 20.12.2013, s. 1. [23] EUT L 167 af 29.6.2009, s. 26. [24] Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for 2014-2020 (EUT L 347 af 347.12.2013, s. 884). [25] Jf. EGF-forordningens artikel 3, litra a). [26] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). Virksomheder og antal afskedigelser T.C.T. MEDIA GROUP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 2 D.A. ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΤΑΙΡΕΙΑ || 2 D.B.A.S. ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 6 QUEUE PRINT ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 METRORAMA ΕΚΔΟΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 MOTORPRESS HELLAS ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 11 MULTIMEDIA ΕΦΑΡΜΟΓΕΣ ΠΛΗΡΟΦΟΡΙΚΗΣ ΜΕΣΩΝ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 10 PEGASUS MAGAZINES PUBLICATIONS AEE || 3 PRESS TABAC ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΜΕΣΩΝ ΕΝΗΜΕΡΩΣΗΣ || 2 REAL MEDIA ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 7 SPORTDAY ΑΝΩΝΥΜΗ ΕΜΠΟΡΙΚΗ ΠΑΡΑΓΩΓΙΚΗ & ΕΚΔΟΤΙΚΗ ΕΤΑΙΡΕΙΑ ΓΡΑΦΙΚΩΝ ΤΕΧΝΩΝ || 6 TRECK Α.Β.Ε.Ε.Ε. ΕΚΔΟΣΕΙΣ ΓΡΑΦΙΚΕΣ ΤΕΧΝΕΣ ΑΝΩΝΥΜΗ ΒΙΟΜΗΧΑΝΙΚΗ & ΕΜΠΟΡΙΚΗ ΕΤΑΙΡΕΙΑ || 6 UP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 22 WEB ENTERTAINMENT ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 8 ΑΝΕΞΑΡΤΗΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 9 ΑΝΝΑ ΒΕΝΕΤΣΑΝΟΥ & ΣΙΑ ΕΤΕΡΟΡΥΘΜΟΣ ΕΤΑΙΡΕΙΑ || 1 ΑΝΩΝΥΜΟΣ ΒΙΟΜΗΧΑΝΙΚΗ ΕΚΤΥΠΩΤΙΚΗ ΕΤΑΙΡΕΙΑ ΒΙΒΛΙΟΔΕΣΙΕΣ ΕΝΤΥΠΩΝ DIAMOND PRINT || 14 ΑΤΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 14 GRAFOPRINT Α.Β.Ε.Ε. ΓΡΑΦΙΚΩΝ ΤΕΧΝΩΝ || 10 ΔΗΜΟΚΡΑΤΙΚΟΣ ΤΥΠΟΣ ΕΙΔΗΣΕΟΓΡΑΦΙΚΗ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 25 ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ ΑΝΩΝΥΜΗ ΕΤΑΙΡΕΙΑ - ΔΟΛ || 64 ΔΙΟΠΤΡΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 3 Ε. ΣΠΥΡΟΥ - Γ. Κ. ΣΠΥΡΟΥ & ΣΙΑ ΟΜΟΡΡΥΘΜΟΣ ΕΤΑΙΡΕΙΑ || 1 ΕΚΔΟΣΕΙΣ ΕΘΝΟΣ ΑΝΩΝΥΜΗ ΕΤΑΙΡΕΙΑ || 21 ΕΚΔΟΣΕΙΣ ΛΥΜΠΕΡΗ ΑΝΩΝΥΜΗ ΕΤΑΙΡΕΙΑ || 92 ΕΚΔΟΣΕΙΣ ΠΡΩΤΟ ΘΕΜΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 19 ΕΚΤΥΠΩΣΕΙΣ IRIS Α.Ε.Β.Ε. || 32 ΕΝΤΥΠΟΕΚΔΟΤΙΚΗ Α.Ε.Β.Ε.Τ. || 2 ΕΞΕΡΕΥΝΗΤΗΣ - EXPLORER ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΚΤΥΠΩΤΙΚΗ ΕΤΑΙΡΕΙΑ || 22 EXPRESS - Δ. ΚΑΛΟΦΩΛΙΑΣ ΕΚΔΟΤΙΚΗ ΕΚΤΥΠΩΤΙΚΗ ΑΝΩΝΥΜΗ ΕΤΑΙΡΕΙΑ || 16 ΖΑΓΚΛΗΣ || 2 Η ΕΠΟΧΗ ΕΚΔΟΤΙΚΟΣ ΔΗΜΟΣΙΟΓΡΑΦΙΚΟΣ ΣΥΝΕΤΑΙΡΙΣΜΟΣ ΠΟΛΙΤΙΚΩΝ & ΠΟΛΙΤΙΣΤΙΚΩΝ ΜΕΛΕΤΩΝ || 3 Η ΝΑΥΤΕΜΠΟΡΙΚΗ Π.ΑΘΑΝΑΣΙΑΔΗΣ & ΣΙΑ ΑΝΩΝΥΜΗ ΕΤΑΙΡΕΙΑ || 31 Η.ΜΕ.ΠΕ.Τ. ΑΝΩΝΥΜΗ ΕΤΑΙΡΕΙΑ ΕΚΔΟΣΕΩΝ ΗΜΕΡΗΣΙΟΥ - ΠΕΡΙΟΔΙΚΟΥ ΤΥΠΟΥ ΚΑΙ ΗΛΕΚΤΟΝΙΚΩΝ ΜΜΜ || 25 ΗΜΕΡΗΣΙΑ Α.Ε.Ε. || 9 Θ.Μ. ΝΙΚΟΛΑΪΔΗΣ ΔΗΜΟΣΙΟΓΡΑΦΙΚΕΣ & ΑΘΛΗΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 9 ΚΑΘΗΜΕΡΙΝΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 33 ΚΕΡΔΟΣ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 11 Κ.Μ.Π. ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 6 ΠΑΡΟΝ ΕΚΔΟΣΕΙΣ Ε.Π.Ε. || 2 SELENA ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 10 ΣΥΓΧΡΟΝΗ ΕΠΟΧΗ ΕΚΔΟΤΙΚΗ Α.Ε.Β.Ε. || 18 ΤΗΛΕΡΑΜΑ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 6 ΤΡΙΤΗ ΟΨΗ ΑΝΩΝΥΜΗ ΕΤΑΙΡΕΙΑ ΗΛΕΚΤΡΟΝΙΚΩΝ ΕΚΔΟΣΕΩΝ || 35 Χ. Κ. ΤΕΓΟΠΟΥΛΟΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 52 ΧΡΥΣΗ ΕΥΚΑΙΡΙΑ ΑΝΩΝΥΜΗ ΕΤΑΙΡΕΙΑ || 21 Virksomheder i alt: 46 || Afskedigelser i alt: || 705